cyanic-selkie/wikianc huggingface dataset:
Simon Rodia
Sabato «Simon» (eller «Sam» blant vennene hans) Rodia (født 1879 nær Napoli, død 16. juli 1965) var en arkitekt som kom som italiensk immigrant til USA og som tilbrakte mesteparten av sitt voksne liv i Los Angeles, California. Rodia bodde i Watts et distrikt i Los Angeles hvor han var med på å bygge det berømte Watts Towers.
Rodia emigrerte til USA 15 år gammel og bodde med sin bror i Pennsylvania. Broren døde kort etter i en gruveulykke og Rodia flyttet så til vestkysten. Han bodde i Seattle, hvor han giftet seg og fikk tre barn, og flyttet etter hvert til Oakland og Long Beach. Han slo seg ned i Watts tidlig på 1920-tallet, hvor han begynte å bygge tårn.
Rodia begynte på tårene i 1921 og fullførte dem i 1954. Etter å ha fullført tårene, flyttet Rodia til Martinez, California hvor han bodde til sin død i 1965; det er en generell oppfatning at han aldri så tårnene igjen etter at han forlot Watts. He flyttet på grunn av uenigheter med naboene når det gjaldt vandalismen av tårnene.
Påstandene om Rodias etternavn var "Rodella" eller "Rodilla," eller at fornavnet var "Sabatino", heller enn Sabato, knytter det seg ikke stor tiltro til, og er sannsynligvis feilstavinger. Det er stilt spørsmål med om han generelt ble kalt "Simon" eller ikke mens han levde.
Et fotografi av Simon Rodia er med på coveret av Beatles sitt album Sgt. Pepper's Lonely Hearts Club Band, sluppet i 1967. Simon Rodia High School i Watts kalt opp etter ham.
Ifølge anmelderen Robert Koehler i Variety, er dokumentarfilmen I Build the Tower «den mest komplette bildefortellingen om den selvlærte arkitekten Simon Rodia og hans mesterverk».
Michele Cantu
Michele Cantu Felix (født 24. juni 1988) er en meksikansk kunstløper. Hun vant det nasjonale meksikanske mesterskapet i kunstløp i 2003, 2005 og 2006. Hennes eldre søster, Ana Cecilia Cantu er også blant Mexicos beste kunstløpere.
Mathilde Schjøtt
Mathilde Schjøtt (født 19. februar 1844 i Kristiania, død 13. januar 1926 i Oslo) var en norsk forfatter, litteraturkritiker og kvinnesaksforkjemper. Hun fullførte datidens høyeste utdanning som var åpen for kvinner i Norge, lærereksamen («guvernanteeksamen») ved Nissens Pikeskole, og arbeidet selv som fransklærer ved skolen. I 1871 debuterte hun litterært med Venindernes samtale om Kvindens Underkuelse, og hun markerte seg som en toneangivende liberal intellektuell. Hun var medstifter og medlem av det første styret i Norsk Kvinnesaksforening.
Familie
Hun var datter av Bernhard Dunker og gift med Peter Olrog Schjøtt.
En av hennes døtre var Mathilde Schjøtt (1876-1959), som etter embetseksamen i realfag ble Norges første kvinnelige embedsmann.
Utdanning og yrke
Hun gikk først på tanten Vilhelmine Ullmanns pikeskole og deretter på den berømte Nissens Pikeskole, og hadde flere opphold i København, samt fransk- og engelskstudier i Brussel i et års tid. Da hun kom hjem var hun fransklærer ved guvernanteklassen ved Nissens Pikeskole, der hun også selv tok avsluttende lærereksamen.
Forfatterskap
Hun debuterte med Venindernes samtale om Kvindens Underkuelse, som hun utgav anonymt i 1871. Som pseudonym brukte hun «Quivis».
Kvinnesaksforkjemper
Hun var aktiv i kvinnesaksarbeidet og medstifter av Norsk Kvinnesaksforening, der hun var medlem av det første styret. Hun betraktet seg selv som liberal, ikke radikal.
I 1902 deltok hun i det nordiske kvinnesaksmøtet som ble arrangert i Kristiania fra 3. til 7. juli, som en av to delegater fra Kristianias «Læseforening for kvinder». Hun holdt også foredrag om Alexander Kielland på dette møtet.
Det er grunn til å tro at hun påvirket sine døtre med sitt syn på kvinners rett til å ta del i samfunnslivet på lik linje med menn. Clara Holst skrev i 1907 om datteren Mathilde Schjøtt at «Mathilde Schjøtt er ikke af dem, som virker for kvindesagen i tale og skrift. Men ved sin rolige planmæssighed og sin faste tillid til fremtiden har hun udrettet mere for den end mange andre ved sine foredrag.»
Eomeropidae
Eomeropidae er en gruppe (familie) av insekter som hører til den lille ordenen skorpionfluer (Mecoptera). Familien er også kjent som Notiothaumidae. Skorpionfluer har hodet trukket ut i en snabel eller et nebb. Denne karakteristiske hodefasongen gjør det lett å skille en skorpionflue fra andre insekter. Denne familien omfatter bare én nålevende og fire kjente, utdødde arter.
Utseende
Disse skorpionfluene kjennes særlig på de brede vingene med tett årenett. Overflatisk ligner de mest på enkelrte kakerlakker. Kroppsformen er temmelig flat.
Liv og utvikling
Også atferdsmessig ligner Notiothauma reedi på en kakerlakk. De løper omkring på skogbunnen i sørbøk (Nothofagus)- skog om natten. Man vet ikke hva den eter, men den kan lokkes med havremel. Larven er ukjent.
Utbredelse
Familien finnes bare i Sør-Amerika, i sørbøk-skogene i Chile og Argentina. De fossile artene i slekten Eomerope er beskrevet fra Nord-Amerika og den asiatiske delen av Russland.
Engelskbukta (Svalbard)
Engelskbukta er en 1,5 kilometer bred bukt eller liten fjord på sørkysten av Brøggerhalvøya på Svalbard. Den ligger helt nordøst i Forlandsundet, nordvest i Oscar II Land på Spitsbergen. Et tidligere navn på bukta var Cove Comfortless.
To større isbreer, Uvêrsbreen og Comfortlessbreen, munner ut ved Engelskbukta. De to breene gikk tidligere sammen like før bukta, men er nå adskilt. Brefronten på Comfortlessbreen går fremdeles helt ned til sjøen, mens Uvêrsbreen har trukket seg så langt tilbake at den er adskilt fra Engelskbukta og Comfortlessbreen med et to-tre kilometer langt morenefelt.
10 kilometer lengre nord, på nordkysten av Brøggerhalvøya, ligger tettstedet Ny-Ålesund.
Isfjelltunnelen
Isfjelltunnelen er en veitunnel i Kåfjord kommune i Troms. Tunnelen er en del av Europavei 6 og går under Isfjellet mellom Båneset og Birtavarre, og er bygd som skredsikringstiltak. Den er 3246 meter lang. Byggingen startet i september 2003, gjennomslaget kom 19. august 2004, og tunnelen ble åpnet den 29. oktober 2005. Åpningen skjedde et år tidligere enn planlagt, etter at prosjektet hadde blitt tilført ekstra midler.
Den totale kostnaden for skredsikringsarbeidet i Kåfjorden, med Isfjelltunnelen, Skardalstunnelen og annen veiutbedring, var 420 millioner kroner. Den gamle veien forbi Isfjelltunnelen var stengt av ras 2-3 ganger i året.
Stelios Giannakopoulos
Stelios Giannakopoulos (gresk: Στέλιος Γιαννακόπουλος; født 12. juni 1974 i Athen, Hellas), ofte bare «Stelios», er en gresk fotballspiller som spiller for Bolton Wanderers i Premier League. Han kom fra Olympiakos i 2003. Han hadde spilt i Olympiakos siden 1996. Før dette hadde Stelios spilt i Paniliakos (1993–1996) og Ethnikos Asteras (1992–1993). Stelios begynte karrieren i England, men i hans første kamp i Bolton tapte laget 0-4 for Manchester United. Stelios spilte for i fotball-EM 2004, og der vant de mesterskapet.
Han har spilt over 60 landskamper for siden 1997.
Tilbakekjøpte aksjer
En tilbakekjøpt aksje (engelsk: treasury stock, treasury share, reacquired stock) er en aksje som er kjøpt opp av selskapet som har utstedet aksjene. Dette reduserer antallet utestående aksjer i markedet, inkludert beholdningene til eventuelle innsideeiere.
Tilbakekjøp av aksjer brukes ofte som en skatteeffektiv måte å overføre kontanter til aksjeeierne på, snarere enn å utbetale utbytte. Av og til gjøres dette av selskaper når de føler at aksjen er underpriset i markedet. Andre ganger gjør selskapene det for å tilby en "bonus" i belønningsprogrammene til de ansatte. I stedet for å motta kontanter, får mottakerne et verdipapir som kan stige raskere i verdi enn kontanter som står på en bankkonto.
På britisk engelsk brukes treasury share og i USA treasury stock. Treasury stocks i Storbritannia er det samme som statsobligasjoner.
Insentiver
En annen grunn til å kjøpe tilbake aksjer er å belønne de som har aksjeopsjoner.
Etter tilbakekjøp
Selskapet kan enten kansellere aksjene eller beholde aksjene for å selge dem senere.
Beregning av tilbakekjøpte aksjer
I balansen føres tilbakekjøpte aksjer under egne aksjer i form av et negativt tall.
Gullkalven (avgudsbilde)
Gullkalven er et gudebilde beskrevet i Bibelens 2. Mosebok, kapittel 32, under utferden fra Egypt. Gudebildet ble meislet og støpt under Arons ledelse fra øreringer av gull, mens Moses var oppe på Sinaifjellet for å motta de ti bud. Da Moses vendte tilbake fra fjellet, ble gullkalven kastet i ilden og malt til støv som ble strødd på vannet, og Moses lot folket drikke det.
Å «danse rundt gullkalven» har blitt en metafor for en streben etter materiell rikdom og dyrking av Mammon.
Ivar Asbjørn Følling
Ivar Asbjørn Følling, (født 23. august 1888 på gården Følling i Steinkjer kommune, død 24. januar 1973) var en prisbelønt norsk lege og kjemiker som oppdaget sykdommen Føllings sykdom.
Følling gikk folkeskole i hjembygda, og han avla examen artium ved Trondheim katedralskole. Etter gymnaset studerte han kjemi ved Norges tekniske høyskole i Trondheim, og tok eksamen som sivilingeniør i 1916. Han dro så til Universitetet i Kristiania, der han studerte medisin, samtidig som han underviste i kjemi ved universitetets odontologiske fakultet. Etter medisinsk embetseksamen i 1922 fortsatte han sin undervisning.
Under de følgende år reiste han meget, tok stillinger som assisterende lege og videreutdannet seg i England, Danmark og USA. I 1929 tok han doktorgraden. Han fikk så et forskningsstipendium og dro til Wien.
Han var professor i ernæringsfysiologi ved Det medisinske fakultet ved Universitetet i Oslo fra 1932 til 1935. Det var på denne tiden, i 1934, at han utforsket og beskrev Føllings sykdom.
Han ble så professor i fysiologi ved Norges veterinærhøgskole. Fra 1953 til sin pensjonering i 1958 var han professor i biokjemi og ledende lege ved sentrallaboratoriet ved Rikshospitalet i Oslo.
Sommerfuglciklider
Sommerfuglciklider er en gruppe ciklider som består av to arter, sommerfuglciklide og boliviansk sommerfuglciklide. Begge artene legger egg på flate steiner eller blader, og ikke i huler som de nære slektningene Apistogramma.
Dongba-demningen
Dongba-demningen er en demning med et vannkraftverk under utbygging i elva Xijiang – den vestlige delen av Perlefloden. Demningen ligger 500 meter ovenfor stedet der elvene Xijiang og Nala møtes, i fylket Tianlin i byprefekturet Baise, provinsen Guangxi i det sørlige Kina. Demningen ligger like øst for grensen mot Yunnan. Installert effekt blir 72 MW fordelt på tre like store francisturbiner.
Prosjektet fikk CDM-tildeling fra 2009 gjennom FN.
Bhopal
Bhopal (hindi ) er en by i det sentrale India og hovedstaden i den indiske delstaten Madhya Pradesh. Byen har tilnavnet byen med de 7 sjøer. Bhopal er også det administrative hovedkvarter for Bhopal-distriktet og Bhopal-divisjonen (en administrativ enhet i delstaten Madhya Pradesh). Historisk var Bhopal også navnet på en stat i det sentrale India som under det engelske styre i kolonitiden var styrt av en fyrste.
Den 3. desember 1984 var det et gassutslipp fra en fabrikk i Bhopal tilhørende firmaet Union Carbide. Utslippet var på 40 tonn av giftgassen methylisocyanat (MIC), som umiddelbart drepte mer enn 3 000 mennesker og skadet et meget stort antall andre, mellom 150 000 og 600 000. Ytterligere 12 000 dødsfall tilskrives offisielt katastrofens virkning, men det finnes grupper som anslår dette tallet til å være mye høyere.
Historie
Bhopal sies å være grunnlagt av Parmarakongen Bhoj (1000–1055), hvis hovedstad var Dhar. Byen var opprinnelig kjent som Bhojpal etter kongens navn og den demning ('pal'), han etter sigende lot oppføre for å danne innsjøene omkring Bhopal.
Etter uavhengigheten
Ved katastrofen i desember 1984 ble en sky av methylisocyanat sluppet ut fra Union Carbides fabrikk (dette multinasjonale firma er nå oppkjøpt av Dow Chemicals). Skyen dekket halvparten av byen og drepte tusenvis av innbyggerne, se Bhopal-katastrofen.
Bystyre
Bhopal er hovedstaden i Madhya Pradesh. Den forrige borgermesteren Vibha Patel ble avsatt av delstatens regjering. Den nye borgermesteren er Sunil Sood fra Kongresspartiet (Indian National Congress).
Geografi
Bhopal ligger i et kupert område på Malwa-platået, og landet hever seg i retning av Vindhya Range mot syd. Det er varme somre og kalde vintre. Det kommer moderat nedbør i regntiden.
Byområdet dekker 286 km². Byen har to vakre sjøer, de er kjent som Bhoj Wetland. Sjøene er Øvre sjø (bygget av kong Bhoj) og Nedre sjø. Nedslagsfeltet for Øvre sjø er 361 km² og 9,6 km² for Nedre sjø. Øvre sjø har avløp til elven Kolans.
De største høydene i Bhopal er Idgah og Shyamala i den nordlige del og Arera i den sentrale del. Byen har gode forbindelser med resten av landet via jernbane, fly og veinett.
Demografi
Den gamle bydelen i Bhopal er et overveiende muslimsk område, mens det nyere Bhopal demografisk er et kosmopolitisk område. Hovedspråkene er hindi, urdu og engelsk, men et stort antall bruker Marathi.
Bydeler
Bhopal er som nevnt delt i to hoveddeler: den gamle byen og den nye byen (det er ikke offisielle navn). Den gamle byen (som ofte bare kalles «city») er den som er bygget og utviklet av begum'ene. Det nye Bhopal utviklet seg i tiden etter at Bhopal ble delstatshovedstad, og har moderne boligstrøk som 1250 Quarters, Arera Colony, Malviya Nagar, Shivaji Nagar, Tatya Tope Nagar (T.T. Nagar), Arera Colony, Chunabhatti og forretningsområdet Maharana Pratap Nagar.
Større industrier og produkter
Byens største industrier arbeider med elektriske artikler, ull, kjemisk industri (ref. Bhopal-katastrofen) og smykkefremstilling.
BHEL (Bharat Heavy Electricals Limited), som er et av Indias største ingeniør- og industriselskaper, har en avdeling i Bhopal.
Haakon Bryhni
Haakon Bryhni (født 5. januar 1968) er en norsk teknolog og investor.
Han forsker på 5G og Internettforbindelser ved Simula Metropolitan Centre for Digital Engineering (SimulaMet). Han er investor i porteføljeselskapene Elliptic Laboratories, SquareHead Technology, Fabriscale Technologies, Media Network Services AS, TransPacket AS, 3d-Radar AS og Famweek AS.
I 2001 etablerte Bryhni inkubator-bedriften Nunatak AS sammen med Ivar Søvold, Tore Engebretsen og Thor Andre Talhaug. Han arbeidet i Nunatak frem til 2017. Investeringsvirksomheten fortsatte fra dette tidspunktet i investeringsselskapet Bryhni.com AS. Bryhni er styremedlem i bedriftene Aivero AS, Media Network Services AS, TransPacket AS, Famweek AS. Utenom arbeidet som forsker og investor er han styreleder i stiftelsen Join Good Forces.
I 2003 mottok Bryhni Telenors forskningspris.
Utdannelse og erfaring
Haakon Bryhni har en PhD i High speed communication og Multiprocessor server systems fra Universitetet i Oslo, samt en Master of Science-grad i telekommunikasjonssystemer fra NTNU. I 1998 var han med-gründer av teknologibedriften Advanced Communication Technology som i 2000 ble solgt til Birdstep Technology ASA. Der jobbet han som CTO til 2006. Bryhni har vært daglig leder for Advanced Communication Technology AS, Mobyson Technology AS, Media Network Services AS, Faster Imaging AS, ObexCode AS og VoiceRoaming Technology AS og CTO i Elliptic Laboratories AS.
I 2003 ble han tildelt Telenors forskningspris.
Fra 2018 har han vært styreleder i den norske bistandsorganisasjonen JOIN good forces, som har som formål å støtte kvinner og barn i Øst-Kongo.
Vinko Puljić
Vinko Puljić (født 8. september 1945 i Prijecani i Banja Luka i det daværende Jugoslavia, nå Bosnia-Hercegovina) er en av Den katolske kirkes kardinaler, og erkebiskop av Sarajevo fra november 1990 til januar 2022.
Bakgrunn
Han kom fra en fattig familie og var den tolvte i en søskenflokk på tretten. Han fikk sin utdannelse ved juniorseminarene i Zagreb og Djakovo i (dagens Kroatia). Deretter studerte han filosofi og teologi på presteseminaret i Djakovo.
Prest
Han ble presteviet i 1970 for bispedømmet Banja Luka. Der var han menighetssjelesørger til han i 1978 ble Han var først kapellan i Banja Luka, og deretter arbeidet han i tre måneder i bispedømmets kurie før han flyttet åndelig veileder for juniorseminaret "Vicko Zmajevic" i Zadar i Kroatia samtidig som han utførte pastoralt arbeid i erkebispedømmet Zadar (1978–87).
Sommeren 1987 vendte han tilbake til sitt bispedømme Banja Luka og ble utnevnt til sogneprest i Bosanska Gradiska. Han ble der til 1990, da han ble utnevnt til viserektor for presteseminaret i Sarajevo, relator for seminarer, kontaktmann for preste- og ordenskall og medlem av presterådet.
Erkebiskop
I 1992 startet krigen i Bosnia mellom bosnjaker, kroater og serbere, og snikskyttere gjorde Sarajevo til et livsfarlig sted. I november 1992 skrev paven til de jugoslaviske biskopene (om Puljić): "Da jeg la mine hender på deg den 6. januar 1991 for å konsekrere deg til hyrdeembetet i Kirken i Sarajevo, kunne jeg aldri forestille meg at ditt kors så snart skulle bli så tungt og din kalk så bitter".
Kardinal
Han ble kreert til kardinal i 1994 og ble tildelt kirken Santa Chiara a Vigna Clara som sin tittelkirke.
Kardinal Puljić var årene 1995–2002 og 2005–2010 formann for den katolske bispekonferanse for Bosnia og Hercegovina. Under Bosniakrigen ytet han humanitær hjelp, også under personlig fare.
Han fratrådte som erkebiskop av Sarajevo den 29. januar 2022.
Episkopalgenealogi
Hans episkopalgenealogi er:
Challengerekspedisjonen
Challengerekspedisjonen var en vitenskapelig ekspedisjon som utførtes 1872–1876, hvilken la grunnen for oseanografien.
Kang Rixin
Kang Rixin (kinesisk: 康日新, pinyin: Kāng Rìxīn; født i august 1953 i Datong i provinsen Shanxi i Folkerepublikken Kina) er en kinesisk tidligere forretningsmann i toppskiktet og kommunistisk politiker. Han ledet Kinas kjerneenergiprogram (China National Nuclear Corporation, CNNC) til han ble felt av en angivelig korrupsjonskandale i 2009 (det kan i stedet ha vært spionasje for fremmed makt).
Han tok eksamen som nuklearingeniør fra Shanghai Jiaotong-universitet i august 1978, og ble medlem av Det kinesiske kommunistparti i desember 1982. Han ble uteksaminert fra Den sentrale partiskole i januar 2005, og i juni 2005 en høyere eksamen (Master of Business Administration) fra Tsinghuauniversitetet.
Han ble utstøtt fra Det kinesiske kommunistpartis 17. sentralkomite for «alvorlige pliktforsømmelser» den 29. desember 2009 av Politbyrået, beslutningen ble formelt godkjent av sentralkomiteens plenarmøte den 18. oktober 2010.
Den 19. oktober 2010 ble han dømt til livsvarig fengselsstraff.
Challengerekspedisjonen
Ekspedisjonen ble ledet av skotten Charles Wyville Thomson, og Royal Society hadde overtalt Royal Navy å la ham anvende deres skip HMS «Challenger». Skipet ble utrustet i årene 1870-1872 med kjemiske og naturvitenskapelige laboratorier.
Skipet seilte fra Portsmouth, England, 21. desember 1872, under kaptein George Nares. Wyville Thomson bestemte selv ferden, og skipet reiste 70 000 miles under årene. Resultatene publisertes i Report Of The Scientific Results of the Exploring Voyage of H.M.S. Challenger during the years 1873-76, hvilken, sammen med andre oppdaget, identifiserte og katalogiserte 4000 dengang ukjente dyrearter. John Murray beskrev rapporten som ”det største framsteget for vitenskapen på vår planet siden de hyllet oppdagelsene fra 1400- og 1500-tallet.” Havforskeren T.R.R.Stebbing beskrev i 1888 en rekke krepsdyr på basis av funnene som ble gjort.
Romskipet Challenger oppkaltes etter HMS «Challenger».
Pitbull
Pitbull er en britisk betegnelse som oppsto som følge av såkalt bull baiting. Begrepet beskrev opprinnelig en type kvegokse (kampokse) som ble alet opp og brukt i kamper på liv og død mot hunder (bull baiting). Folk inngikk veddemål om utfallet. Kampformen ble forbudt i Storbritannia i 1835, men begrepet har siden heftet ved den typen hunder som overtok kamparenaen etter at kampoksen forsvant. Hundekamper var også blitt ulovlig, men det var lettere å arrangere slike kamper, siden det var enklere å gjemme seg bort med hunder enn okser. I Nord-Amerika har begrepet gjerne fått en enda bredere betydning, idet alle større blandingshunder som kan minne om de hundene som egentlig kalles pitbuller, gjerne kalles en pitbull.
Fagernestunnelen
Fagernestunnelen (nordsamisk: Čoalmmitunealla) er en veitunnel i Narvik kommune i Nordland. Tunnelen er en del av europavei 6 og går under Fagernesfjellet mellom Fagernes og Narvik sentrum. Den er 2 069 meter lang.
Byggingen av tunnelen startet i 1995, men etter en stund ble det stopp i anleggsdrifta fram til 2000 på grunn av manglende bevilgninger. Tunnelen ble endelig åpnet den 4. juli 2003, og erstattet den delen av europavei 6 som gikk langs Fagernesveien.
I perioden fra 25. september 2017 til 15. november 2018 ble det foretatt en større sikkerhetsoppgradering av tunnelen til en kostnad på rundt 145 millioner kroner, og tunnelen var under denne perioden stengt for biltrafikk.
Skavmodalen
Skavmodalen er et bygd i Lavangen kommune i Troms og Finnmark. Bygda hadde ti innbyggere per 1. januar 2012. Bygda ligger rundt en kilometer vest for Tennevoll, i et populært rekreasjonsområde med utgangspunkt for rundt femti kilometer med skiløyper, lysløyper og skogsveier.
Shtetl
Shtetl eller sjtetl (jiddisch: שטעטל shtetl, «liten by», flertall: שטעטלעך, shtetlekh) var betegnelse på en liten by, stor «landsby» (jiddisch/standardtysk: shtot/Stadt by, shtetl/Städtchen,Städtlein liten by, dorf/Dorf landsby) eller bydel der størsteparten av de som bodde der var jøder. Disse små byene, store «landsbyene» eller bydelene fantes i Sentral- og Øst-Europa før holocaust.
Trondheim Atletklubb
Da klubbens administrative krefter med stifteren Gunnar Hoff-Leirvik i spissen ble valgt inn i styret til Norges Vektløfterforbund på Tinget i 1964, og klubben samtidig ble stående uten treningslokale, kunne den ha gått en tidlig død i møte. Redningen kom da klubben ble tildelt treningstider i Kurbadets gymnastikksal i kjelleren i Kjøpmannsgata 28, hvor den holdt hus med god rekruttering og høy aktivitet til huset brant ned i 1985.
Klubben ble da nok en gang uten lokale i lang tid. Etter mye om og men fikk klubben endelig lokaler på Ila skole, hvor det med STUI-midler og en betydelig egeninnsats ble treningsforhold som man tidligere bare kunne drømme om. Etter 15 år på Ila skole, hadde Kommunen bruk for lokalene til andre formål, og kluben flyttet til nye lokaler i gymsalen på tidligere Lademoen skole. Etter en betydelig egeninnsats også der, besitter Trondheim AK i dag kanskje landets beste lokale for styrketrening, noe også andre idretter som håndball, fotball, friidrett og alpint har nytt godt av gjennom samarbeidet med Olympiatoppen avd. Midt-Norge.
Klubben har vært en aktiv arrangør av vektløfterstevner, alt fra nybegynnerstevner til 11 norske mesterskap, en landskamp og to nordiske mesterskap. Klubben arrangerte sist NM for senior og veteran i 2010. I klubbens første 20 år var lagkampene mot Sundsvall, Östersund og Gjøvik høydepunkter for de aktive, både sportslig og sosialt.
Klubbens aktive har hentet 151 medaljer i norske mesterskap, hvorav 75 av edleste sort. Etter de tidligere nevnte har de mest dominerende utøverne vært Jan Nystrøm, Eskil Lian, Jan Egil Trøan, Knut Terje Verkland, Nils Petter Floan, Ole Erik Raad, Olav Viken, Eskil Forås, Ketil Eriksen, Roar Hoff, Katarina Sederholm (Hoff), og Torstein Gjervan. Våre veteraner Ingebrigt Nordtvedt, Jan Nystrøm, Bjørn Øyangen, Eskil Lian og Gunnar Hoff-Leirvik har i tillegg hentet hjem åtte gull, ni sølv og seks bronse fra EM og VM for veteraner.
Florin Pucă
Florin Pucă (født 24. april 1932 i București, død 23. februar 1990 i București) var en rumensk maler, grafiker og skuespiller.
Han ble født i București i 1932, og ble foreldreløs da han var ni år gammel. I 1948 begynte han som avisbud, lærte seg å retusjere typografiske bilder og ble ansatt av «Casa Scînteii»-trykkeriet. Etter at han fullførte verneplikten arbeidet han som fotografassistent. I midten av 1950-årene ble han ansatt som retusjør ved ESPLA-forlaget og senere ved Meridiane-forlaget. I 1966 ble han frilanser.
Han samarbeidet med flere forfattere, hvis bøker han illustrerte, blant andre Gheorghe Pituț, Mircea Micu, Nichita Stănescu, Petre Stoica, Ion Băieșu, Modest Morariu, Leonid Dimov, Constantin Marafet, Mircea Ivănescu.
Christian Krohgs gate (Oslo)
Christian Krohgs gate (1–47, 2–60) er ei gate i sentrum av Oslo. Den tilhører bydel Grünerløkka. Gata starter ved Lilletorget (krysset Brugata/Stenersgata) og går parallelt med Storgata og Akerselva mellom disse. Når elva dreier, følger gata eleveløpet, og den møter dermed Storgata ved Nybrua.
Gata har eksistert heilt sia midten av 1600-tallet. Den hadde først navnet Fjerdingens gate, fordi den løp gjennom Fjerdingen, som var en forstad til Oslo/Christiania. I 1896 fikk den dagens navn, oppkalt etter stortingspresident Christian Krohg. Til minne om han er også monumentet Krohgstøtten i krysset med Storgata.
I gammel tid var gata preget av småhusbebyggelse. Seinere kom det ei rekke industri- og kontorbygg. I dag sluttes ringen, da flere av disse bygges om til boliger igjen.
Ettersom Christian Krohgs gate går langs Akerselva, har mange av gårdene på høyre side (like nummer) det særtrekk at baksida praktisk talt står ute i elva.
I september 2019 åpnet en trikkelinje gjennom gaten, som erstatningslinje for trikken i Storgata, med holdeplassen Lilletorget nær Brugata. Linjen vil bli fjernet når trikken i Storgata med erstatning for Brugata holdeplass åpner i 2021.
Steve Howey
Stephen Norman «Steve» Howey (født 26. oktober 1971 i Sunderland) er en engelsk tidligere fotballspiller som spilte for Newcastle United, Manchester City, Leicester City, Bolton Wanderers, New England Revolution og Hartlepool United i sin aktive karriere. Han fikk også fire landskamper for og var en del av troppen som ble slått ut i semifinalen i EM 1996.
Som skolegutt trente Howey med, , og. Han valgte å signere lærlingkontrakt med Newcastle. Jim Smith ga ham hans ligadebut som 17-åring i en bortekamp mot Manchester United. Kampen var den siste i 1988/89-sesongen, og Newcastle var allerede klar for nedrykk.
Audioteknologi
Audioteknologi er en tverrfaglig vitenskap, som tar opp i seg elementer fra fysikk, matematikk, romakustikk, psykoakustikk, elektronikk, signalbehandling, kommunikasjon, programvare, etc. Fagområdet handlar om teknologien som ligger til grunn for opptak, dristribusjon og lydgjengivelse.
Steve Howey
Under Ossie Ardiles' ledelse fikk Howey sjansen til å etablere seg på førstelaget da han på høsten i 1991 startet ni kamper på rad i Newcastles angrep. Da tilliten Howey ble vist som spiss ikke ble gjengjeldt med noen scorede mål, kom Ardiles på ideen om å forsøke konvertere ham til midtstopper. Ardiles mente Howey ikke viste tilstrekkelig målteft til å spille i angrep, og at hans gode teknikk ville komme mer til sin rett som en ballspillende midtstopper. Mens Howey tilvendte seg sin nye rolle med kamper på reservelaget, ble Ardiles erstattet med Kevin Keegan. Ambisiøse Keegan var kun villig til å satse på Howey som midtstopper. Under Keegans ledelse ble Howey introdusert i rollen som midtstopper på førstelaget i april 1992 i skadefravær av det faste midtstopperparet Kevin Scott og Brian Kilcline.
Howey ble en viktig spiller for Keegans lag som endte 1992/93-sesongen på tabelltopp og rykket opp til Premier League. I Newcastles første sesong i toppdivisjonen under Keegans ledelse, fortsatte Howey å imponere for er lag i god flyt. I november 1994 fikk han sin landslagsdebut for i en ettmålsseier over  på Wembley stadion. Opptredener på landslaget mot, og  fulgte. Han var del av Englands tropp til EM i 1996, uten å få spilletid under mesterskapet. Han spilte aldri for landslaget igjen.
Howey spilte for Newcastle fram til 2000. Under hans tid i klubben kjempet laget flere sesonger helt i toppen av Premier League, og endte både 1995/96- og 1996/97-sesongen på andreplass på tabellen. Mye av oppholdet hans hos Newcastle ble imidlertid preget av problemer med skader.
Sommeren 2000 kjøpte Manchester City ham for 2 millioner pund.
Leicester kjøpte ham i juli 2003 for £300.000. I januar 2004 gikk han videre til Bolton vederlagsfritt.
Idrettslaget Nordlys
Idrettslaget Nordlys (stiftet 2. februar 1927) er et idrettslag fra Karasjok i Finnmark.
Steve Howey
Hans to år eldre bror, Lee Howey, spilte fotball for Sunderland.
Idrettslaget Nordlys
Fotball
A-laget i fotball spiller i 2022 i 4. divisjon.
Jens Graff
Jens Graff (født 3. oktober 1942) er en norsk ballettdanser som har opptrådt som solist på norske og utenlandske scener, særlig ved Kungliga Teaterns Ballett i Stockholm. Han var sjef for balletten ved Den norske opera 1980-1983 og Nye Carte Blanche 1995-1998, ballettmester ved Det Kongelige Teater i København 1987-1990, Cullbergbaletten i Stockholm 1990-1992, Kungliga Teatern i Stockholm 1992-1995. Han var den første professor i danseinterpretasjon ved Danshögskolan i Stockholm 2003-2007.
Han ble Ridder av Dannebrog 1973. Han mottok Oslo bys kunstnerpris i 1981.
Jens Graff er broren til tegner Finn Graff og maler Rolf Graff.
En vegg av lyd
En vegg av lyd er en norsk plakatutstilling på Oslo Mekaniske Verksted, med 32 innbudte kunstnere fra Europa samt USA. Den ble avholdt 5. august–12. august 2008.
En vegg av lyd er et samarbeidsprosjekt mellom Øyafestivalen, Are Kleivan samt The american Poster Institute.
Blant de innbudte var Art Chantry, Hatch Show Print, Firehouse og Tara McPherson.
Det ble utstilt kun ett eksemplar av hver plakat. Samtlige er donert av kunstnerne.
Plakatene var til salgs første og siste dag av utstillingen.
Inntektene fra utstillingen gikk til drift av det idealistiske nettstedet www.gigposters.com.
Jacob Preus
Jacob Aall Ottesen Preus II (født 8. januar 1920 i Saint Paul i Minnesota, død 13. august 1994) var en luthersk pastor, professor, forfatter og kirkeleder. Han tjenestegjorde som president for Lutheran Church - Missouri Synod i perioden 1969-1981. Han var en av hovedpersonene i Seminexkontroversen som resulterte i et skisma i Missourisynoden.
Preus gikk på Luther Seminary i Minneapolis i Minnesota, og ble uteksaminert i 1945. Han ble ordinert til pastor og tjenestegjorde i flere menigheter i Minnesota. Han mottok en Ph.D. fra University of Minnesota i 1951.
I 1958 flyttet han til Concordia Theological Seminary, da i Springfield i Illinois. Han ble rektor for presteseminaret i 1962.
I 1969 ble Preus valgt til president for Missourisynoden, når han danket ut den fungerende presidenten Oliver Raymond Harms. Preus representerte en mer teologisk konservativ fløy i Missourisynoden, og under hans ledelse arbeidet man for å reversere utviklingen som den mer moderate forgjengeren hadde satt i gang.
I 1973-74 oppsto en kontrovers over undervisningen ved Missourisynodens flaggskip Concordia Seminary i St. Louis, som endte opp med at rektoren ved Concordia Seminary, John Tietjen, ble suspendert. Noe som resulterte i at flesteparten av presteseminarets professorer og studenter sluttet. Dette bidro til et skisma i Missourisynoden, en liten gruppe forlot synoden og startet Association of Evangelical Lutheran Churches. AELC fungerte som en katalysator for sammenslutningen av de moderate og liberale lutherske kirkene i USA til Evangelical Lutheran Church in America i 1988.
Preus var kjent som en kjenner av ortodoksiens periode i den lutherske historie, spesielt av den lutherske teologen Martin Chemnitz. Han oversatte mange av Chemnitz verk til engelsk, og skrev også en biografi om Chemnitz, The Second Martin: The Life and Theology of Martin Chemnitz.
25. september
25. september er den 268. dagen i året og den 269. i skuddår. Det er 97 dager igjen av året.
Navnedag
Ingvar, Yngvar
Fødsler
Se flere som er født 25. september i Kategori:Fødsler 25. september.
Dødsfall
Se flere som døde 25. september i Kategori:Dødsfall 25. september.
Thorvald Strömberg
Thorvald Strömberg (født 17. mars 1931 i Kyrkslätt, død 9. desember 2010) var en finsk padler som deltok i de olympiske leker 1952 i Helsingfors.
Strömberg vant to olympiske medaljer i padling under Sommer-OL 1952 i Helsingfors. Han kom på førsteplass i K-1 10 000 meter foran svenske Gert Fredriksson og på K-1 1000 meter var rekkefølgen mellom de omvendt.
Grensekostnad
Det eneste tilfellet hvor grensekostnadskurven vil være lik gjennomsnittskostnadskurven er dersom kostnadskurven er førsteordens lineær og bedriften ikke har noen faste kostnader. En slik bedrift kan allikevel ha senkede kostnader.
Begrepet - Grenzkosten - ble først myntet av den tyske landeieren og økonomen von Thünen, og siden popularisert av A. Marshall.
Scott Polar Research Institute
Scott Polar Research Institute (SPRI) er et forskningssenter for polarforskning og glasiologi. Det er et institutt under fakultet for geografi ved University of Cambridge i England. SPRI ble etablert i 1920 som et nasjonalt minnesmerke over Robert F. Scott og hans mannskap som omkom på tilbaketuren fra Sydpolen i 1912.
Instituttet gjennomfører forskningsaktiviteter innen miljøteknologi, samfunnsvitenskap og humaniora som er relevante for polare strøk. Det er om lag 60 personer tilknyttet instituttet, inkludert vitenskapelig og administrativt personale samt studenter og stipendiater.
SPRI fungerer også som sekretariat for International Glaciological Society og Den vitenskapelige komite for antarktisforskning, og er en del av NERC Centre for Polar Observation and Modelling.
PKU
PKU kan vise til:
Sørlandsporten
Sørlandsporten er en 115 meter lang veitunnel på E18 og fylkesvei 416 i Risør kommune i Agder fylke. Navnet Sørlandsporten er funnet på for å markere stedet Vinterkjær som et holdepunkt langs hovedveien gjennom Søndeled. Like syd for tunnelen er det avkjøring til byen Risør.
Før åpningen av tunnelen som benyttes i dag, var det en særlig smal fjellskjæring langs den tidligere veitraseen som også ble kalt «Sørlandsporten». Åpningen av den nye Sørlandsporten ble bemerket fordi veisjef i daværende Aust-Agder fylke, Johs. B. Irgens, «for første gang i norsk veibyggingshistorie tok sine kontorfolk med i en buss og lot den eldste ansatte ved bedriften foreta åpningen».
Huset Holland
Huset Holland er navnet på dynastiet som styrte grevskapene Holland og Zeeland. Huset har sine røtter i lokale hersker- og lenmannsfamilier i området som etterhvert ble grevskapet Holland. Huset Holland døde ut da Jan I av Holland døde i 1299.
Fra dette huset kom en konge av romerne, Vilhelm II. Ifølge muntlige kilder var det enkelte sidegrener av dette dynastiet som hadde sine røtter i barn født utenfor ekteskap, og som dermed ikke hørte til familiens hovedgren. Enkelte eksempler på familier som nevnes i denne sammenhengen er Van Egmond og Van Wassenaar. En slik (muntlig) tilknytning til en adelsfamilie kan også ha vært en måte å oppnå en høyere rang på. På den tiden ble det å ha barn født utenfor ekteskap sett som mindre alvorlig enn senere. Disse sidegrenene hadde ingen rettigheter med hensyn til arv av grevskapet, men de kunne brukes for å sikre familien for eksempel gjennom giftermål.
Huset Holland ble etterfulgt av grevene av Hainaut av huset Avesnes.
Telenors forsknings- og innovasjonspris
Telenors forsknings- og innovasjonspris er en årlig pris som deles ut til personer som har bidratt til å fremheve betydning av forskning og innovasjon innen informasjons- og kommunikasjonsteknologi i Norden. Utmerkelsene omfatter en utbetaling på 250 000 norske kroner.
Prisen skiftet navn i 2007 fra Telenors forskningspris.
Pål A. Pedersen
Pål A. Pedersen (født 18. juni 1961) er rektor ved Universitetet i Nordland. Han tiltrådte som rektor 1. august 2007, på daværende Høgskolen i Bodø. Pedersen var tidligere dekan ved Handelshøgskolen i Bodø, som er en del av Universitetet.
Kokekaffe
Kokekaffe er en måte å fremstille kaffe på. Fremstillingen går ut på å koke opp vann, enten allerede tilsatt kaffe eller kaffegrut, eller kaffen tilsettes når vannet koker. Kjelen holdes varm til kaffen er ferdig uttrukket, og synker til bunns. For ekstra klaring var det ikke uvanlig å bruke klareskinn, som gjerne var den seige hinnen i kokt egg. Også enkelte hinner fra fisk var brukt.
Siden kaffen var relativt dyr, brukte en gjerne å koke på grut og bare sette til en liten dose med ny kaffe. Kaffegruten inneholder en del garvesyre, som frigjøres. Kokekaffe er mere grovmalt enn filterkaffe.
I Norge er dette en utbredt tilberedningsmåte og den var stort sett enerådende inntil kaffetrakterne kom på markedet. Bålkaffen fra kaffekjele eller turkaffen fra termos er også velkjent for mange. At kaffe er populært kan skyldes at den stort sett har bare positive effekter, vel å merke når den blir brukt med måte. Kaffe gir økt velvære og bedrer konsentrasjonsevnen. Å ta en kopp kaffe virker dessuten oppkvikkende, gir økt energi og økt grad av våkenhet. Det er først når man har et langvarig høyt inntak, at problemer kan oppstå. Vanlig kaffedrikking, derimot, er stort sett helt uproblematisk.
Kokekaffe og helse
Kokekaffe inneholder noe mer koffein enn filterkaffe og pulverkaffe. Men det er også av betydning hvor sterk kaffe man lager. Drikker man svært mye kaffe – og kaffen i tillegg er sterk, kan man utvikle koffeinisme.
Filterkaffe sies å være helsemessig «sunnere» enn kokekaffe på grunn av fettfiltreringen i kaffefilteret. Det er vist i flere studier at kolesterolet øker hos dem som drikker mange kopper kokekaffe per dag. Også med filterkaffe er det påvist en viss kolesteroløkning ved høyt forbruk, men i mindre grad enn ved kokekaffe.
Kaffe kan føre til avhengighet og abstinens eller til andre typer helseproblemer. Men det gjelder først og fremst ved overdreven bruk eller ved en plutselig endring av kaffeinntaket. De vanligste symptomene er da gjerne hodepine, tretthet, irritasjon, nedsatt energi og sykdomssymptomer.
Kokekaffe i Tyrkia
En gammel bryggemetode for kaffe, som fremdeles blir brukt mange steder i Midtøsten, Afrika, Tyrkia og Hellas. Vann puttes sammen med veldig fint malt kaffe i en kjele med liten åpning kalt ibrik (Arabisk), cezve (Tyrkisk), dzezva (Serbo-kroatisk) som fortsatt er mye brukt på Balkan. Kaffen tas av varmen like før den når kokepunktet. Noen ganger lages kaffen sammen med sukker, noe som gir den en søtsmak, eller kardemomme. Resultatet gir en liten kopp med veldig sterk kaffe, med skum på toppen og et lag med kaffepulver på bunnen.
Region Syddanmark
Region Syddanmark omfatter de tidligere Fyns, Ribe og Sønderjyllands amter, samt de nåværende kommuner Børkop, Egtved, Fredericia, Give, Jelling, Kolding, Lunderskov, Vamdrup og Vejle i det tidligere Vejle Amt. Regionen har sentral forvaltning og sete for det folkevalgte Regionsrådet i Vejle.
Region Syddanmark har 22 kommuner. Folkemengden er 1 220 763 (per 1. januar 2018). Kommunene i det tidligere Sønderjyllands amt har en tysk minoritet.
Kommuner
(folkemengde den 1. januar 2007)
Regionsrådet
Region Syddanmark ledes av regionsrådet som består av 41 medlemmer. Den politiske lederen av regionsrådet tituleres regionrådsformann. Det avholdes valg til regionsrådet hvert 4. år.
Kongsvinger fengsel
Avdeling A er bygget av en gammel offisersbrakke. Avdelingen har plass til 10 innsatte med særskilte behov eller de som må vernes fra seg selv eller andre innsatte. Avdelingen har ikke samvær med de andre avdelingene.
Avdeling B er bygget av anlegg fra tiden da Vardåsen var militærleir. Avdeling B huser 24 innsatte på store 1-roms celler. I kjelleren på avdeling B ligger treningsrommet til Vardåsen.
Avdeling F er et nytt brakkebygg. Avdelingen huser 15 innsatte på små enkeltrom med egne små bad, og er en varetektsavdeling.
Avdeling G ligger lokalisert i byen. Dette er en av Norges eldste fengselsavdelinger og huser 20 innsatte med høyt sikkerhetsnivå. De innsatte bor her på enkeltceller uten egne bad og toalett.
Jacob Bratland
Johan Jacob Bratland (født 7. april 1859 i Bergen, død 11. juni 1906) var en norsk maler.
Familie
Jacob Bratland var sønn av malermester Ole Bratland og Karen Marie Michelsen. Han ble 18. november 1892 gift hos Byfogden i Kristiania med skuespiller Bergljot Vangen (1871-1947).
Utdannelse
Etter endt skolegang jobbet han i farens forretning, R.O. Bratland Rullegardin Fabrikk i Bergen, men hans interesse for all kunst – musikk, teater og billedkunst – hadde alt fra hans tidligste guttedager vært sterk, og han bestemte seg for å bli maler. I fritiden arbeidet han på egen hånd, og 1883 reiste han til München, hvor han studerte ved Münchens akademi for bildende kunst og til sist fikk professor Löfftz som veileder. I 1886 vendte han tilbake til Norge, var en kort tid i Hardanger og stilte samme år ut i Bergens Kunstforening. 1887 gjorde han et opphold i Paris og studerte Académie Julian videre under Bouguereau og Robert Fleury.
Kunstnerliv
Hans første større bilde, «Lang Venten», ble utstilt på Parissalongen 1888. I Bergen vakte han samme år større oppmerksomhet med sitt store maleriet «En Vaagenat», som også ble utstilt ved Høstutstillingen i Kristiania. For dette bildet fikk han på Verdensutstillingen i Paris 1889 2. medalje. Senere oppholdt han seg på Vestlandet (etter en kortere tur til Paris), dels i Bergen, dels på Stord og i Sogn. I denne perioden malte han «Kirkefolk» og «En Ligningskommission», som begge ble utstilt på Chicago-utstillingen 1893, samt «Søndag» (1891). Samme år kom han første gang til Kristiania. Han var bosatt på Risbækken i Aker etter sitt giftermål med skuespiller Bergljot (født Vangen) fra Melhus i Sør-Trøndelag (1892). I 1893 ble sønnen Eyolf født. På statens utstilling 1894 viste han flere bilder (blant annet «Ung Moder» og et portrett av komponisten Christian Sinding) som ble godt mottatt.
Giovanni Spadolini
Giovanni Spadolini (født 21. juni 1925 i Firenze, død 4. august 1994 i Roma) var en liberal italiensk politiker, den 65. statsminister i Italia, redaktør, journalist og en anerkjent historiker.
Før han gikk inn politikken, var han redaktør av Corriere della Sera i perioden 1968 til 1972. Han tjenestegjorde som Ministro dei Beni e delle Attività culturali (kulturminister) fra 1974 til 1976.
Spadolini var leder av Partito Repubblicano Italiano (PRI) fra 1979 til 1987. Han var statsminister i perioden 1981 til 1982 som den første i etterkrigstiden som ikke var medlem av Democrazia Cristiana (kristeligdemokratene).
Fra 1987 til april 1994 var han president i det italienske senatet. Etter Silvio Berlusconi valgsuksess med Casa delle Libertà, mistet han formannskapet i Senatet til Carlo Scognamiglio Pasini med kun en stemmes margin. Han døde bare fire måneder senere, 4. august 1994.
Marina Bouras
Marina Bouras (født 21. februar 1970) er en greskfødt dansk skuespillerinne.
Biografi
Marina Bouras er født i Hellas og flyttet til Danmark seks år gammel. Hun er utdannet fra Statens Teaterskole i København i 1995 og debuterte i Dogmefilmen Idiotene i 1998. Hun er gift med skuespillerkollegaen Jens Albinus.
José María Morelos (kommune)
José María Morelos er en kommune vest i den meksikanske delstaten Quintana Roo. Den grenser til Felipe Carrillo Puerto kommune i øst, Bacalar kommune i sør, og delstaten Yucatán i nord og i vest. Kommunen hadde 36 179 innbyggere i 2010. Arealet er på 6 739 km². Kommunens administrasjonssentrum er byen José María Morelos. Andre landsbyer i kommunen er Dziuché og Sabán.
Edvard Langset
Edvard Langset (født 9. mars 1867 i Straumsnes i Tingvoll, død 12. mai 1924) var lærer, forfatter, folkeminnesamler og statsstipendiat. Han var far til stortingsrepresentant Ola Langset.
Langset var en aktiv forfatter og skribent og gav ut i alt 13 bøker i si levetid. I 1948, 24 år etter hans død, kom bok nummer 14, basert på deler av det omfattende innsamlingsarbeidet han gjorde. Som forfatter skrev han også under pseudonymet «Ola Vonheim».
Sofia Karlsson
Sofia Karlsson (født 25. mars 1975 i Enskede) er en svensk folkemusiker. Hun er en velkjent og respektert bouzoukispiller. Karlsson gikk folkemusikklinjen ved Kungliga Musikhögskolan og var mellom 1998 og 2002 medlem av folkemusikkgruppen Groupa. I 2002 kom hennes første soloalbum, «Folk Songs». Hun har siden 2003 medvirket som musiker, sanger og skuespiller i flere av Peter Oskarssons produksjoner ved Folkteatern i Gävleborg og Träteatern, Järvsö, bl.a. Molieres «Ekteskapsskolen», Brechts «Galileo Galilei» samt i «Trollmannen fra Oz».
Platen «Svarta ballader», som kom ut i 2005, inneholder tolkninger av Dan Andersson og fikk stor oppmerksomhet. Sofia Karlsson fikk flere utmerkelser for dette albumet, blant annet en svensk Grammis (2005). Hun fikk også den danske varianten av denne prisen. Hun medvirket også på platen Jul i folkton. «Svarte ballader» har solgt 60,000 eksemplarer, mens «Jul i folkton» ligger på rundt 25,000.
Sofia Karlsson har videre jobbet med en plate som hyller Olle Adolphson, og dessuten i duetten «Älskar dig» på en samlingsplate med Rikard Wolff. «Älskar dig» lå på Svensktoppen i en lengre periode i 2005. April 2007 ble hennes tredje album sluppet; «Visor från vinden». Platen gikk rett opp på andreplass på albumlisten i Sverige den første uken. Etter den fjerde uken solgte også «Visor från vinden» til gull. Karlsson og hennes band er også populære i Norge og Danmark. Hun har også gjort konserter i Norge.
I 2010 spilte hun sammen med Henning Kvitnes inn singelen «Sommarnatt i Bohuslän» som inngår på Kvitnes' samleplate For sånne som oss - de beste.
24. september
24. september er den 267. dagen i året og den 268. i skuddår. Det er 98 dager igjen av året.
Navnedag
Jan og Jens.
Fødsler
Se flere som er født 24. september i Kategori:Fødsler 24. september.
Dødsfall
Se flere som døde 24. september i Kategori:Dødsfall 24. september.
Bjørn Grinde
Bjørn Grinde er en norsk biolog, forsker, professor og forfatter. Han er seniorforsker ved Folkehelseinstituttet (FHI) og har vært leder for en forskningsavdeling ved instituttet. Han har også vært professor II ved Det medisinske fakultet ved Universitetet i Bergen og ved Institutt for oral biologi ved Universitetet i Oslo, samt jobbet som forsker ved universiteter i USA og Japan.